《金华邵氏面山临溪而居又架木为亭云丘壑之胜》
宋代·苏籀

茂林翠巘碧潺湲，凉月白云飘素筵。
几杖逍遥领其会，佳哉茜绚有余妍。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。